
חברת Rampart משכה את הערעור על החלטת ה-USPTO לפסול את תוקף הפטנט
סנט פול, מינסוטה, 12 באוגוסט 2026 (GLOBE NEWSWIRE) – 
חברת Egg Medical הודיעה היום כי חברת Rampart IC, LLC ("Rampart") משכה את הערעור שהגישה על החלטת משרד הפטנטים וסימני המסחר של ארה"ב (USPTO) במסגרת הליך בחינה מחדש; החלטה זו קבעה כי התביעות בפטנט האמריקאי של Rampart (מס' 11,660,056), כפי שאושרו במקור, אינן תקפות. החלטת הפסילה של ה-USPTO התבססה על הטענה כי ההמצאות הכלולות בפטנט 056' שאושר, הומצאו קודם לכן על ידי אחרים – לרבות Egg Medical – או שהיוו וריאציות מובנות מאליהן לעבודתם של אותם אחרים.
התביעות הצפויות לעבור את הבחינה מחדש הן תוצאה של הגבלות מהותיות שהכניסה Rampart לתביעות המקוריות, ובכך צמצמה את היקפו של פטנט 056'.
חברת Egg Medical ביקשה לבצע בחינה מחדש של פטנט 056', וזאת לאחר שחברת Rampart הגישה נגדה תביעה בבית משפט מחוזי בארה"ב בטענה להפרת הפטנט המקורי (056'). חברת Egg Medical לא ביקשה להיכנס לעימות עם Rampart; עם זאת, לאור פעולותיה של Rampart, הודיעה Egg Medical על קיומו של הפטנט המוקדם יותר שלה ודרשה מ-Rampart לחדול מפעולותיה המפרות את הפטנט של Egg Medical.
רוברט וילסון (Robert Wilson), מנכ"ל חברת Egg Medical, ציין: "ההגנה על זכויות הממציא היא עניין חשוב. אנו מודים למשרד הפטנטים על ביצוע בחינה מחדש ומקיפה של פטנט Rampart. פסילת התביעות המקוריות של פטנט 056', והאפשרות לאישור תביעות מצומצמות שאינן מכסות אף מוצר מקו המוצרים שלנו, מחזקות את אמינותה של מערכת הפטנטים האמריקאית".
גווין

HYPERLINK "https://www.globenewswire.com/Tracker?data=pRgY2E8mGFit2wZr2TLkBacfPHnqa6qhiobPEO-xL41XCaSZVNopDG_OnkoH-2VU1idnAiaoMByooT1O0-pAk2Esd3dlf9NJOtulK91bxxE3_LIkV-TSnoOYIh0qiASL" \t "_blank"
 פיליפס (Gavin Philips), המנהל המסחרי הראשי של Egg Medical, הוסיף: "Egg Medical תמשיך להשקיע במה שבאמת חשוב ללקוחותינו – הטכנולוגיה שהגדירה את הקטגוריה של התקנים משופרים להגנה מפני קרינה: הפחתת קרינה מפוזרת ברמת החדר כולו, המגנה על כל הצוות המבצע את ההליך, וזאת ללא צורך בעבודות בנייה, ללא מכשולים ניידים המהווים סכנת מעידה, וללא הפרעה לזרימת העבודה".
אודות Egg Medical
Egg Medical היא מובילה עולמית בתחום ההגנה מפני קרינה, שנוסדה במטרה להפחית את החשיפה לקרינה בקרב אנשי צוות רפואי המשתמשים בהדמיית רנטגן לביצוע הליכי אבחון וטיפולים מצילי חיים עבור מטופלים.
למידע נוסף - מדיה:
Susan Storm, sstorm@eggmedical.com

*** הידיעה מופצת בעולם על ידי חברת התקשורת הבינלאומית GlobeNewswire
לפרטים נוספים: נוי תקשורת 03-6026026 זהר 052-2641769

